**O b r a z l o ž e n j e**

**Nacrta prijedloga Odluke o dopuni Odluke o komunalnoj naknadi**

Predloženom dopunom uvelo bi se pravo na djelomično ili potpuno oslobađanje od plaćanja komunalne naknade za obveznike komunalne naknade djelatnosti iz područja informatičke tehnologije (IT sektor) i to Računalno programiranje (softver) - 58.21, 58.29, 62.01, 62.02, 62.03, 62.09, 63.11 te Računala (hardver) 26.20, 95.11 i proizvodne djelatnosti propisane člankom 9. Odluke o komunalnoj naknadi i prerađivačke djelatnosti u skladu s Nacionalnom klasifikacijom djelatnosti.

Uvjeti za oslobađanje iskazani su visinom novih ulaganja u dugotrajnu imovinu (milijun za IT sektor, odnosno 3 milijuna za ostale), kao i brojem novih zaposlenika (5) na neodređeno, sve počevši od 01. 01. 2021. Djelomično ili potpuno oslobađanje bilo bi u roku od 3 godine od nastanka uvjeta, odnosno izdavanja rješenja Odjela gradske uprave za komunalni sustav Grada Rijeke.

Kako se prijedlog odnosi na sve nova ulaganja i zapošljavanja nakon 01.01.2021., isti neće značajnije utjecati na planirane prihode u 2021. godini.

Ova mjera motivirana je prvenstveno ekonomskim politikama prema kojima smanjenje poreza imaju višestruko veći učinak na povećanje konkurentnosti od poticaja i intervencija pojedinim sektorima.